احمد صدقى

احمد صدقى (1916 - 1987) Ahmed Sedky موسيقار وملحن مزيكا ابتكر 7 اوزان موسيقيه جديدة اتولد احمد محمد صدقى و كان ابوه يشغل منصب ( مأمور بوليس الجيزة ) فى مدينة العياط يوم الاربعاء 4 اكتوبر 1916 ولمس الاب المثقف فى ابنه احمد حبه للمزيكا فشجعه وصقل مواهبه و دخل بمعهد المزيكا الى جانب تخرجه فى مدرسة الفنون التطبيقية وعين رساما ومثالا بدار الآثار المصرية ولمعرفته باللغة الهيروغليفية لحن للاذاعة برنامج عن 'وفاء النيل' ومن يومها احتضنته الاذاعة و كان له النصيب الاكبر فى تلحين برامجها الغنائيه اللى نجحت نجاحا كبيرا ومنها :
راوية
قمر الزمان
ام شناف 
عوف الاصيل
قطر الندي
الشاطر حسن 
سوق بلدنا
فرحة رمضان

ولحبه وقدرته فى النحت نال جايزة مختار عن تمثال الفلاحة المصرية وقام بعمل تمثال محمدين النوبى اللى اشتراه ملك مصر فؤاد الاول اعجابا به كما اخد شوية جوايز وشهادات تقدير خاصة من الرئيس انور السادات 'شهادة الجدارة' وللمسرح الاستعراضى لحن ليلة من الف ليلة والبحيرة النبوى وزباين جهنم وياليل ياعين اللى عرضت فى موسكو ونالت اعجاب العالم كله. ورغم تواضعه و أدبه الجم كان يعتز بكرامته لحد انه رفض ان يغير من جملة مزيكا لاغنية اعدها لام كلثوم هى اغنية 'اغار من انسان الجنوب'اللى لحنها بعدين رياض السنباطى واعطى احمد صدقى لحنها لنجاة الصغيره فى اغنية 'انا ذكري'

توفى يوم الاربعاء 14 يناير 1987.
من اغانيه
 طاير يا حمام للفنانة نجاة الصغيره و عصمت عبدالعليم 
نجاة على  سلم على قلبي
شهر زاد، البخت
امجاد ياعرب امجاد للفنان كارم محمود و يا حلو ناديلى
رجاء عبده أغنية ياهناوة حبى من فيلم ليت الشباب سنة 1948م
الميه والهوا، و رايداك للفنانة ليلى مراد فى فيلم شاطئ الغرام 
 عالدوار للفنان محمد قنديل و انشالله مااعدمك
موكب التحرير لكارم محمود 
قيدولى شمعتى للمطربة فايده كامل
كتبوا كتابك للفنانة نازك و انا والنجوم
فاكراك ومش حنساك - نجاة على 

تصنيف:مواليد 1916
تصنيف:وفيات 1987
تصنيف:ملحنين مصريين
تصنيف:موسيقيين مصريين
تصنيف:نحاتين مصريين
تصنيف:جيزاويه
تصنيف:ناس من العياط